Na temelju članka 35. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17. i 98/19) i članka 18. Statuta Grada Križevaca ("Službeni vjesnik Grada Križevaca", broj: 4/09, 1/13, 1/16, 1/18. i 3/18 - pročišćeni tekst), Gradsko vijeće Grada Križevaca na 23. sjednici održanoj \_\_. \_\_\_\_ 2020. donijelo je

**ODLUKU**

o izmjeni i dopuni Odluke o izboru članova vijeća mjesnih odbora i vijeća gradskih četvrti na području Grada Križevaca

Članak 1.

U Odluci o izboru članova vijeća mjesnih odbora i vijeća gradskih četvrti na području Grada Križevaca ("Službeni vjesnik Grada Križevaca", broj 1/14) (u daljnjem tekstu: Odluka) u članku 49. stavku 1. riječi: "Uredu državne uprave u Koprivničko-križevačkoj županiji" zamjenjuju se riječima: "upravnom tijelu u Koprivničko-križevačkoj županiji".

Članak 2.

Nakon članka 52. dodaje se nova glava X. te novi članci 53. i 54 koji glase:

„X. SUPSIDIJARNA PRIMJENA DRUGIH PROPISA

Članak 53.

Na pitanja izbora članova Vijeća koja nisu uređena ovom Odlukom odgovarajuće se primjenjuju odredbe zakona kojim se uređuju izbori za članove predstavničkih tijela jedinice lokalne samouprave.

Članak 54.

Na rokove čuvanja i izlučivanja dokumentarnog gradiva nastalog u postupku provedbe izbora za članove vijeća odgovarajuće se primjenjuju odredbe Posebnog popisa Državnog izbornog povjerenstva Republike Hrvatske s rokovima čuvanja koji se odnose na izbore za članove predstavničkih tijela jedinica lokalne i područne (regionalne) samouprave.“

Ovom dopunom dosadašnja glava „X.“ postajem glavom „XI“, a članci od 53. do 55. postaju člancima 55. do 57.

Članak 3.

Ova Odluka stupa na snagu osmog dana od dana objave u "Službenom vjesniku Grada Križevaca.

GRADSKO VIJEĆE GRADA KRIŽEVACA

KLASA: 026-01/20-01/0001

URBROJ: 2137/02-01/3-20-1

Križevci, \_\_. \_\_\_\_\_ 2020.

PREDSJEDNIK

Marko Katanović